Publication: Magyar Közlöny
Issue: MK-2011-147 (Year: 2011, Number: 147)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 1363

e) A nyomástartó tartály szerkezeti anyagának, a szelepek, a dugók, a kimeneti sapkák, a kitt és a tömítések anyagának egymással és a tartalommal összeférhetőnek kell lennie. P900 CSOMAGOLÁSI UTASÍTÁS P900 (fenntartva) P901 CSOMAGOLÁSI UTASÍTÁS P901 Ezt a csomagolási utasítást az UN 3316 tételre kell alkalmazni. A következő csomagolóeszközök használhatók, feltéve, hogy a 4.1.1 és a 4.1.3 szakasz általános előírásait betartják: A vizsgálókészlet, ill. elsősegély felszerelés egészéhez hozzárendelt csomagolási csoportnak megfelelő csomagolóeszközök (lásd a 3.3.1 szakasz 251 különleges előírását). A veszélyes áru legnagyobb mennyisége külső csomagolásonként legfeljebb 10 kg lehet, nem számítva a hűtőközegként használt szilárd szén-dioxid (szárazjég) tömegét. Kiegészítő követelmények: A készletben, ill. felszerelésben levő veszélyes anyagokat olyan belső csomagolóeszközökbe kell elhelyezni, amelyek tartalma nem haladja meg a 250 ml-t vagy 250 g-ot, és védeni kell a vizsgálókészletekben vagy elsősegély felszerelésekben található más anyagoktól. Szárazjég Szilárd szén-dioxid (szárazjég) hűtőközegként való használata esetén a csomagolás kialakításának és összeállításának lehetővé kell tennie a szén-dioxid gáz eltávozását, hogy ne következhessen be a nyomás növekedése, ami a csomagolás törését okozhatja. P902 CSOMAGOLÁSI UTASÍTÁS P902 Ezt a csomagolási utasítást az UN 3268 tételre kell alkalmazni. A következő csomagolóeszközök használhatók, feltéve, hogy a 4.1.1 és a 4.1.3 szakasz általános előírásait betartják: A III csomagolási csoport igénybevételi szintjének megfelelő csomagolóeszközök. A csomagolóeszközöket úgy kell tervezni és gyártani, hogy normális szállítási feltételek között a tárgyak elmozdulását és nem szándékos működésbe lépését megakadályozzák. Ezek a tárgyak a gyártási helyről a szerelési helyre e célra készült szállítóeszközben, járművön, ill. konténerben csomagolatlanul is szállíthatók. Kiegészítő követelmény: A nyomástartó tartályoknak meg kell felelniük az illetékes hatóság által a nyomástartó tartályban levő anyag(ok)ra előírt követelményeknek. P903 CSOMAGOLÁSI UTASÍTÁS P903 Ezt a csomagolási utasítást az UN 3090, 3091, 3480 és 3481 tételre kell alkalmazni. A következő csomagolóeszközök használhatók, feltéve, hogy a 4.1.1 és a 4.1.3 szakasz általános előírásait betartják: A II csomagolási csoport igénybevételi szintjének megfelelő csomagolóeszközök. Ha a cellák, ill. akkumulátorok készülékkel egybe vannak csomagolva, akkor a II csomagolási csoportnak megfelelő papírlemez belső csomagolásokba kell azokat helyezni. Ha a 9 osztályba tartozó cellák, ill. akkumulátorok készülékekben vannak, az ilyen készülékeket erős külső csomagolásba kell helyezni, megakadályozva a szállítás alatt a véletlen működésbe lépést. Ezen kívül az erős, ütésálló házzal rendelkező, 12 kg vagy annál nagyobb bruttó tömegű akkumulátorok és az ilyen akkumulátorokból álló szerelvények erős külső csomagolásba helyezve, védőburkolatba (pl. teljesen zárt csomagolásba vagy farekeszbe) helyezve, egyéb csomagolás nélkül, vagy rakodólapon is szállíthatók. Az akkumulátorok rögzítésének meg kell akadályoznia nem szándékos elmozdulásukat, és a sorkapcsokat a felettük levő tárgyak tömegükkel nem terhelhetik. Kiegészítő követelmény: Az akkumulátorokat védeni kell a rövidzárlattal szemben. P903a CSOMAGOLÁSI UTASÍTÁS P903a Ezt a csomagolási utasítást az UN 3090, 3091, 3480 és 3481 tétel alá tartozó használt cellákra és akkumulátorokra kell alkalmazni. A következő csomagolóeszközök használhatók, feltéve, hogy a 4.1.1 és a 4.1.3 szakasz általános előírásait betartják: A II csomagolási csoport igénybevételi szintjének megfelelő csomagolóeszközök. Nem jóváhagyott csomagolóeszközök is használhatók, de csak akkor, ha – kielégítik a 4.1.1.3 bekezdés kivételével a 4.1.1 és a 4.1.3 szakasz általános előírásait; – a cellák és az akkumulátorok elhelyezése és halmazolása kizárja a rövidzárlat veszélyét; – a küldeménydarab tömege nem haladja meg a 30 kg-ot. Kiegészítő követelmény: Az akkumulátorokat védeni kell a rövidzárlattal szemben. P903b CSOMAGOLÁSI UTASÍTÁS P903b Ezt a csomagolási utasítást az UN 3090, 3091, 3480 és 3481 tétel alá tartozó használt cellákra és akkumulátorokra kell alkalmazni. Az ártalmatlanítás céljából összegyűjtött, egyenként legfeljebb 500 g bruttó tömegű, használt lítiumcellák és -akkumulátorok akár másféle (nemlítium-) cellákkal és akkumulátorokkal együtt, akár magukban szállíthatók egyedi védelem nélkül a következő feltételekkel: 1) olyan 1H2 jelű hordókban vagy 4H2 jelű ládákban, amelyek szilárd anyagokra a II csomagolási csoport igénybevételi szintjének felelnek meg; 2) olyan 1A2 jelű hordókban vagy 4A jelű ládákban, amelyek szilárd anyagokra a II csomagolási csoport igénybevételi szintjének felelnek meg, és olyan polietilén zsákkal vannak ellátva, amelynek: – tépőszilárdsága legalább 480 g a zsák hossz- és keresztirányában (gyártásirányban és arra merőlegesen); – vastagsága legalább 500 μ, fajlagos elektromos ellenállása nagyobb 10 MOhm-nál és a vízfelvevő képessége 24 óra alatt, 25 °C-on kisebb 0,01%-nál; – zártnak kell lennie és amely – csak egyszer használható; 3) 30 kg-nál kisebb bruttó tömegű gyűjtő tálcákon, amelyek nemvezető anyagból vannak és a 4.1.1.1, a 4.1.1.2 és a 4.1.1.5 – 4.1.1.8 bekezdések előírásainak megfelelnek. Kiegészítő követelmények: A csomagolásban fennmaradó üres teret megfelelő párnázóanyaggal kell kitölteni. A párnázóanyag elhagyható, ha a polietilén zsák a csomagolóeszközt teljesen kitölti és a zsák zárva van. A légmentesen zárt csomagolásokat a 4.1.1.8 bekezdés szerint szellőző-szerkezetekkel kell ellátni. A szellőzőszerkezetet úgy kell kialakítani, hogy a gázok által kifejtett túlnyomás ne haladja meg a 10 kPa-t. P904 CSOMAGOLÁSI UTASÍTÁS P904 Ezt a csomagolási utasítást az UN 3245 tételre kell alkalmazni. A következő csomagolóeszközök használhatók: 1) A 4.1.1.1, a 4.1.1.2, a 4.1.1.4, a 4.1.1.8 bekezdés és a 4.1.3 szakasz előírásainak megfelelő csomagolóeszközök, amelyek úgy vannak tervezve, hogy kielégítik a 6.1.4 szakasz gyártásra vonatkozó követelményeit. A befogadóképességnek és a tervezett felhasználásnak megfelelő kialakítású, megfelelő szilárdságú és alkalmas anyagból készített külső csomagolóeszközt kell használni. Ha ezt a csomagolási utasítást kombinált csomagolások belső csomagolásainak szállításánál alkalmazzák, a csomagolóeszközt úgy kell tervezni és gyártani, hogy normális szállítási feltételek között a nem szándékos kiszabadulását megakadályozza. 2) Olyan csomagolóeszközök, amelyeknek nem kell megfelelniük a 6. rész csomagolás vizsgálati előírásainak, de megfelelnek a következőknek:

Source: https://magyarkozlony.hu/hivatalos-lapok/752b362481ee287032c01a5d001c94cc45812f44/dokumentumok/ad813455036bd25816467554b3dc23864d339b84/letoltes